作者：黄人杰
词牌/韵律：贺新郎

paragraphs: 逗晓晴烟敛。
过书云、祥开五日，漏添宫线。
葭莞飞灰微度暖，眷着梅梢尚浅。
怪深院、笙箫如剪。
非雾非烟浮月观，应麟书，吐处豪英产。
迟绣斧，启华宴。
楚腰舞彻霓裳遍。
拥金船，柔纤莹玉，十分争劝。
醉入无何休莫问，日下长安非远。
况一点、眉黄新见。
掩鼻功名须办了，赋归来、却访乔松伴。
应未许，雪枝汗。